ԱՐՄԵՆ ԱԼԲԵՐՏԻ ՎԱՐԴԱՆՅԱՆ

Էլ. հասցե` arm.vardanyan@ssfs.am, հեռ`/ 099/ 235-535

ԱՆՁՆԱԿԱՆ ՏՎՅԱԼՆԵՐ

Ծնվել է 20.01.1977թ, Հայաստանի Հանրապետություն, քաղաք Սևան:

ԿՐԹՈՒԹՅՈՒՆ

1983-93թթ սովորել և գերազանցությամբ ավարտել է Սևանի թիվ 4 միջնակարգ դպրոցը.

1994-1999թթ սովորել և գերազանցությամբ ավարտել է Հայկական գյուղատնտեսական ակադեմիայի անասնաբուժական բժշկագիտության ֆակուլտետը.

1999-2002թթ սովորել և գերազանցությամբ ավարտել է ՀՀԳԱ ասպիրանտուրան` համաճարակաբանություն, մանրէաբանություն, իմունաբանություն, սնկաբա-նություն մասնագիտացմամբ.

2002թ պաշտպանել է թեկնածուական թեզ և ստացել անասնաբուժական գիտությունների թեկնածուի գիտական աստիճան, գիտական հոդվածների, թեզերի, մեթոդական ցուցումների հեղինակ:

ԱՇԽԱՏԱՆՔԱՅԻՆ ԳՈՐԾՈՒՆԵՈՒԹՅՈՒՆ

1999-2002թթ ՀՀ գյուղատնտեսության նախարարության <<Մարտունու անասնաբուժական սպասարկման կենտրոն>>, անասնաբույժ.

2003-2004թթ ՀՀԳԱ համաճարակաբանության և մակաբուծաբանության ամբիոն, ասիստենտ և դասախոս.

2004-2005թթ ՀՀ գյուղատնտեսության նախարարության <<Հակահամաճարակային և ախտորոշիչ կենտրոն>> ՊՈԱԿ, անասնաբույժ շիճուկաբան, մանրէաբան.

2005-2007 ՀՀ գյուղատնտեսության նախարարության աշխատակազմի անասնաբուժական պետական տեսչություն, գլխավոր մասնագետ.

2007-2011թթ ՀՀ գյուղատնտեսության նախարարության աշխատակազմի սննդամթերքի անվտանգության և անասնաբուժական պետական տեսչություն, 2007-2008թթ` սահմանային հսկիչ կետերի համակարգման բաժնի գլխավոր մասնագետ, 2008-2009թթ` Գեղարքունիքի մարզային կենտրոնի պետ, 2009-2011թթ` պարենային հումքի, դեղերի և կերի հսկողության բաժնի պետ

2011 թ-ից մինչ օրս ՀՀ գյուղատնտեսության նախարարության կառավարման ոլորտում գործող սննդամթերքի անվտանգության պետական ծառայություն, աշխատակազմի ռազմավարության, պլանավորման, մեթոդաբանության և մոնիթորինգի վարչության պետ, ունի ՀՀ քաղաքացիական ծառայության 1-ին դասի խորհրդականի դասային աստիճան:

**Աշխատանքային գործունեության ընթացքում`**

2005թ-ին ՀՀ վարչապետի որոշմամբ պարգևատրվել է շնորհակալագրով ՀՀ գյուղատնտեսության նախարարությունում բարեխիղճ և արդունավետ աշխատանքի համար.

2016թ-ին ՀՀ ԳՆ սննդամթերքի անվտանգության պետական ծառայության պետի հրամանով պարգևատրվել է սննդամթերքի անվտանգության ապահովման և համակարգի կայացման գործում նշանակալի ավանդի և կատարած արդյունավետ աշխատանքի համար.

2017թ-ին ՀՀ գյուղատնտեսության նախարարի հրամանով պարգևատրվել է շնորհակալագրով գյուղատնտեսության զարգացման գործում ունեցած նշանակալի ավանդի և բեղմնավոր աշխատանքի համար:

Համակարգել և կանոնակարգել է սննդամթերքի անվտանգության պետական ծառայության գործունեության պլանավորումը, մեթոդաբանական և մոնիթորինգային վերլուծության աշխատանքները:

Մշակել է սննդամթերքի անվտանգության պետական ծառայության ոլորտային գործունեության օրենսդրական դաշտը`

1/ անասնաբուժության, սննդամթերքի անվտանգության ոլորտային օրենսդրությունը <<Անասնաբուժության մասին>> , <<Սննդամթերքի անվտանգության մասին>>, <<Բուսասանիտարիայի մասին>>, <<Սննդամթերքի անվտանգության պետական վերահսկողության մասին>> ՀՀ օրենքները,

2/ սննդամթերքին առնչվող տեխնիկական կանոնակարգեր, ոլորտները կանոնակարգող ՀՀ կառավարության որոշումներ, ՀՀ գերատեսչական նորմատիվ և անհատական ակտեր /հրամաններ/,

3/ անասնաբուժական ծառայության կազմակերպման համակարգային փոփոխության` համայնքային անասնաբույժների ինստիտուտի ձևավորման քայլերը և գործողությունները

4/ կենդանիների համարակալման, նույնականացման և գրանցման համակարգի ձևավորման քայլերը և գործողությունները

5/պարտադիր սպանդանոցային մորթի անցման համակարգի ձևավորման քայլերը և գործողությունները

 5/ կենդանիների վարակիչ հիվանդությունների դեմ պայքարի ազգային ծրագրեր, կանխարգելման և վերացման հրահանգներ,

6/ հիվանդությունների հսկողության և սննդամթերքի անվտանգության ապահովմանն ուղղված մոնիթորինգային ծրագրեր:

2011-2014թթ-ին սննդամթերքի անվտանգության պետական ծառայությունում համակարգել է ՀՀ-Եվրոպական Միություն, խորը և համապարփակ ասոցացման համաձայնագրի սանիտարիա և բուսասանիտարիա ոլորտներում սահմանված պարտավորությունների կատարումն ապահովող սննդամթերքի անվտանգության համակարգի ռազմավարությունը և ռազմավարությամբ սահմանված գործողությունների` ինստիտուցիոնալ փոփոխությունների իրականացման աշխատանքները.

2014թ-ից մինչ օրս սննդամթերքի անվտանգության պետական ծառայությունում համակարգել է Եվրասիական Տնտեսական Միությանն անդամակցության ճանապարհային քարտեզի մշակման և քարտեզով նախատեսված գործողությունների` ինստիտուցիոնալ փոփոխությունների իրականացման աշխատանքները:

2015թ-ից Եվրասիական Տնտեսական Միությունում սանիտարական, բուսասանիտարական, տեխնիկական կանոնակարգման ոլորտներում գործող մասնագիտական աշխատանքային խմբերում ՀՀ լիազոր մարմնի ներկայացուցիչ:

2017թ-ից Եվրասիական տնտեսական միությունում սանիտարական, բուսասանիտարական, տեխնիկական կանոնակարգման ոլորտներում գործող խորհրդատվական կոմիտեներում և ենթակոմիտեներում ՀՀ լիազոր մարմնի ներկայացուցիչ:

2017թ-ից Եվրասիական տնտեսական միության դեղագրքի` ֆարմակոպեայի կոմիտեի անդամ:

Սննդամթերքի անվտանգության, անասնաբուժության ոլորտներում միջազգային փորձի ուսումնասիրություն, վերապատրաստման դասընթացներ և կուրսեր, սեմինարներ Եվրոպական և ԱՊՀ անդամ երկրներում, ԱՄՆ-ում, Չինաստանում:

Ամուսնացած է, ունի 2 երեխա: